SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

**ČASŤ II: POKYNY TÝKAJÚCE SA VZOROV**

(…)

5.8. C 25.01 – RIZIKO ÚPRAVY OCENENIA POHĽADÁVOK (CVA)

5.8.1. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 | **Hodnota expozícií voči CCR**  Hodnota expozícií voči kreditnému riziku protistrany (CCR) vypočítaná v súlade s metódami stanovenými v tretej časti hlave II kapitolách 4 a 6 nariadenia (EÚ) č. 575/2013 |
| 0020 | **Požiadavky na vlastné zdroje pre CCR**  Požiadavky na vlastné zdroje pre CCR [článok 92 ods. 4 písm. a) a g) a tretia časť hlava VI nariadenia (EÚ) č. 575/2013] |
| 0030 | **Pomyselná hodnota**  Súčet pomyselných hodnôt derivátov pred akýmkoľvek vzájomným započítavaním a bez akýchkoľvek úprav v súlade s článkom 279b nariadenia (EÚ) č. 575/2013. |
| 0040 | **Spôsobené úpravy ocenenia pohľadávok**  Účtovné opatrenia z dôvodu zníženej kreditnej spoľahlivosti derivátových protistrán. |
| 0050 | **Zjednodušené zaobchádzanie s derivátovými pozíciami PKI**  Požiadavky na vlastné zdroje pre úpravy ocenenia pohľadávok [článok 92 ods. 4 písm. d) a tretia časť hlava VI nariadenia (EÚ) č. 575/2013] vypočítané v súlade o zjednodušeným zaobchádzaním s derivátovými pozíciami PKI vymedzenými v článkoch 132a ods. 3, 152 ods. 3 a 325j ods. 1 nariadenia (EÚ) č. 575/2013. |
| 0060 | **Zjednodušený postup**  Požiadavky na vlastné zdroje, na ktoré sa vzťahuje zjednodušený prístup stanovený v článku 385 nariadenia (EÚ) č. 575/2013. |
| 0070 | **Znížený prístup BA-CVA**  Požiadavky na vlastné zdroje pre úpravy ocenenia pohľadávok [článok 92 ods. 4 písm. d) a tretia časť hlava VI nariadenia (EÚ) č. 575/2013] vypočítané v súlade článkom 384 ods. 3 pre inštitúciu, ktorá spĺňa podmienku stanovenú v článku 384 ods. 1 písm. b) nariadenia (EÚ) č. 575/2013. |
| 0080 – 0110 | **Úplný prístup BA-CVA**  Požiadavky na vlastné zdroje pre úpravy ocenenia pohľadávok [článok 92 ods. 4 písm. d) a tretia časť hlava VI nariadenia (EÚ) č. 575/2013] vypočítané v súlade článkom 384 ods. 2 pre inštitúciu, ktorá spĺňa podmienku stanovenú v článku 384 ods. 1 písm. a) nariadenia (EÚ) č. 575/2013. |
| 0080 | **Pomyselná hodnota hedžingov rizika úpravy ocenenia pohľadávok**  Pomyselná hodnota prípustných hedžingov rizika úpravy ocenenia pohľadávok (hrubé hodnoty) vykázaná v súlade s článkom 386 nariadenia (EÚ) č. 575/2013. |
| 0090 | **BACVAcsr-unhedged**  BACVAcsr-unhedged pre transakcie, na ktoré sa vzťahuje základný prístup vypočítaný v súlade s článkom 384 ods. 3 pre inštitúciu, ktorá spĺňa podmienku stanovenú v článku 384 ods. 1 písm. b) nariadenia (EÚ) č. 575/2013. |
| 0100 | **BACVAcsr-hedged**  BACVAcsr-hedged pre transakcie, na ktoré sa vzťahuje základný prístup vypočítaný v súlade s článkom 384 ods. 2 pre inštitúciu, ktorá spĺňa podmienku stanovenú v článku 384 ods. 1 písm. a) nariadenia (EÚ) č. 575/2013. |
| 0110 | **Požiadavky na vlastné zdroje**  Celkové požiadavky na vlastné zdroje pre transakcie, na ktoré sa vzťahuje plný základný prístup vypočítaný v súlade s článkom 384 ods. 2 pre inštitúciu, ktorá spĺňa podmienku stanovenú v článku 384 ods. 1 písm. a) nariadenia (EÚ) č. 575/2013. |
| 0120 –⁠⁠ 0270 | **Prístup SA-CVA**  Požiadavky na vlastné zdroje pre úpravy ocenenia pohľadávok [článok 92 ods. 4 písm. d) a tretia časť hlava VI nariadenia (EÚ) č. 575/2013] vypočítané v súlade článkom 383 pre inštitúciu, ktorá spĺňa podmienku stanovenú v článku 382a ods. 1 písm. a) nariadenia (EÚ) č. 575/2013. |
| 0120 | **Pomyselná hodnota hedžingov rizika úpravy ocenenia pohľadávok**  Pomyselná hodnota hedžingov rizika úpravy ocenenia pohľadávok vykázaná v súlade s článkom 386 nariadenia (EÚ) č. 575/2013. |
| 0130 | **Počet protistrán**  Článok 445a ods. 1 písm. c) nariadenia (EÚ) č. 575/2013  Počet protistrán v zmysle vymedzenia v článku 383 ods. 1 nariadenia (EÚ) č. 575/2013 zahrnutý do výpočtu vlastných zdrojov pre riziko úpravy ocenenia pohľadávok podľa SA. Celkový počet sa vykazuje v riadku 0010 a rozčlenenie podľa protistrany v riadkoch 0170 – 0220. |
| 0140 – 0250 | **Požiadavky na vlastné zdroje pre súbory vzájomného započítavania podľa prístupu SA-CVA**  Požiadavky na vlastné zdroje pre riziko úpravy ocenenia pohľadávok v súlade s článkom 383 nariadenia (EÚ) č. 575/2013 vrátane rozčlenenia podľa tried rizika v zmysle vymedzenia v článku 383 ods. 2 bode 1 a pre každú z tried rizika požiadaviek na vlastné zdroje pre riziko delta a riziko vega, ako sa vyžaduje v článku 383 ods. 3 a v súlade s článkom 383b nariadenia (EÚ) č. 575/2013. |
| 0140 – 0150 | **Požiadavky na vlastné zdroje pre úrokové riziko**  Články 383c, 383i, 383j, 383k, 383l, 383m nariadenia (EÚ) č. 575/2013 |
| 0160 –⁠ 0170 | **Požiadavky na vlastné zdroje pre devízové riziko**  Články 383d, 383i, 383j, 383n, 383o nariadenia (EÚ) č. 575/2013 |
| 0180 –⁠ 0190 | **Požiadavky na vlastné zdroje pre riziko kreditného rozpätia protistrany**  Články 383e, 383i, 383j, 383p, 383q, 383r nariadenia (EÚ) č. 575/2013 |
| 0200 –⁠ 0210 | **Požiadavky na vlastné zdroje pre riziko referenčného kreditného rozpätia**  Články 383f, 383i, 383j, 383s, 383u nariadenia (EÚ) č. 575/2013 |
| 0220 –⁠ 0230 | **Požiadavky na vlastné zdroje pre akciové riziko**  Články 383g, 383i, 383j, 383v, 383w nariadenia (EÚ) č. 575/2013 |
| 0240 –⁠ 0250 | **Požiadavky na vlastné zdroje pre komoditné riziko**  Články 383h, 383i, 383j, 383x, 383z nariadenia (EÚ) č. 575/2013 |
| 0260 | ***m*CVA**  Hodnota 𝑚𝐶𝑉𝐴 = multiplikačný faktor v súlade s článkom 383b ods. 8 nariadenia (EÚ) č. 575/2013. Hodnota používaná pri výpočte požiadaviek na vlastné zdroje sa vykazuje (hodnota = 1 alebo hodnota zvýšená príslušnými orgánmi). |
| 0270 | **Požiadavky na vlastné zdroje**  Požiadavky na vlastné zdroje pre transakcie, na ktoré sa vzťahuje SA-CVA vypočítaný v súlade s článkom 383 nariadenia (EÚ) č. 575/2013. |
| 0280 | **POŽIADAVKY NA CELKOVÉ VLASTNÉ ZDROJE**  Článok 92 ods. 4 písm. e) nariadenia (EÚ) č. 575/2013  Celkové požiadavky na vlastné zdroje pre riziko úpravy ocenenia pohľadávok vypočítaný pomocou akéhokoľvek z uplatniteľných prístupov uvedených v článku 382a nariadenia (EÚ) č. 575/2013. Ak sa používa viac ako jeden prístup, vykazuje sa jednoduchý súčet všetkých požiadaviek na vlastné zdroje každého prístupu. |
| 0290 | **CELKOVÉ HODNOTY RIZIKOVEJ EXPOZÍCIE**  Článok 92 ods. 6 nariadenia (EÚ) č. 575/2013  Požiadavka na vlastné zdroje vynásobená koeficientom 12,5. |
|  | |
| **Riadky** | |
| 0010 | **Transakcie v rozsahu pôsobnosti požiadavky na vlastné zdroje pre riziko úpravy ocenenia pohľadávok (CVA)**  Článok 382 nariadenia (EÚ) č. 575/2013 |
| 0020 | **Z čoho: len deriváty**  Deriváty v rozsahu pôsobnosti článku 382 nariadenia (EÚ) č. 575/2013 (t. j. všetky transakcie vykázané v riadku 0010 okrem transakcií financovania prostredníctvom cenných papierov) |
| 0030 | **Z čoho: inak vyňaté transakcie, ktoré sa inštitúcie rozhodnú opätovne začleniť do výpočtu požiadaviek na vlastné zdroje**  Článok 382 ods. 4a nariadenia (EÚ) č. 575/2013 |
| 0040 – 0220 | **DOPLŇUJÚCE POLOŽKY** |
| 0040 – 0110 | **Výnimky týkajúce sa rizika CVA: okrajový vplyv opätovného začlenenia**  Okrajový vplyv opätovného začlenenia výnimiek týkajúcich sa rizika CVA v zmysle vymedzenia v článku 382 ods. 3 a 4 nariadenia (EÚ) č. 575/2013, samostatne pre každú výnimku. Okrajový vplyv je rozdiel vyjadrený v absolútnej hodnote medzi príslušným ukazovateľom pre rozsah transakcií uvedených v riadku 0010 po opätovnom začlenení výnimky a príslušným ukazovateľom pre rozsah transakcií uvedených v riadku 0010. |
| 0040 | **Všetky vyňaté transakcie**  Okrajový vplyv opätovného začlenenia všetkých výnimiek týkajúcich sa rizika CVA v zmysle vymedzenia v článku 382 ods. 3 a 4 nariadenia (EÚ) č. 575/2013.  Rozsah transakcií by mal pozostávať zo všetkých transakcií uvedených v riadku 0010, pričom sa neberie ohľad na výnimky uvedené v článku 382 ods. 3 a článku 382 ods. 4 nariadenia (EÚ) č. 575/2013. Konkrétne, uvedené transakcie, ktoré sú momentálne vylúčené z výpočtu kapitálových požiadaviek pre úpravy ocenenia pohľadávok podľa týchto článkov, by sa mali opätovne začleniť do tohto riadku. Celkové transakcie, ktoré sú opätovne začlenené na účely tohto riadku, sú transakcie, ktoré sú opätovne začlenené na účely riadkov 0050 až 0110. |
| 0050 | **Transakcie klienta**  Okrajový vplyv opätovného začlenenia transakcií klienta v zmysle vymedzenia v článku 382 ods. 3 nariadenia (EÚ) č. 575/2013.  Okrajový vplyv opätovného začlenenia transakcií medzi klientom a zúčtovacím členom, ak zúčtovací člen koná ako sprostredkovateľ medzi klientom a kvalifikovanou centrálnou protistranou, ktoré sú vyňaté podľa článku 382 ods. 3 nariadenia (EÚ) č. 575/2013 z rozsahu riadku 0010. Klient by nemal opätovne začleniť uvedené transakcie, ak transakcie spĺňajú požiadavky v článku 305 ods. 2, 3 a 4 uvedeného nariadenia. |
| 0060 | **Transakcie s nefinančnými protistranami**  Okrajový vplyv opätovného začlenenia transakcií s nefinančnými protistranami v zmysle vymedzenia v článku 382 ods. 4 písm. a) nariadenia (EÚ) č. 575/2013 |
| 0070 | **Transakcie len s nefinančnými protistranami z EÚ**  Okrajový vplyv opätovného začlenenia transakcií len s nefinančnými protistranami z EÚ Rozsah transakcií by mal pozostávať zo všetkých transakcií vykázaných v riadku 0060 bez rozsahu transakcií vykázaných v riadku 0080. |
| 0080 | **Transakcie len s nefinančnými protistranami z tretej krajiny**  Okrajový vplyv opätovného začlenenia transakcií len s nefinančnými protistranami z tretej krajiny Rozsah transakcií by mal pozostávať zo všetkých transakcií vykázaných v riadku 0060 bez rozsahu transakcií vykázaných v riadku 0070. |
| 0090 | **Transakcie v rámci skupiny**  Okrajový vplyv opätovného začlenenia transakcií v rámci skupiny v zmysle vymedzenia v článku 382 ods. 4 písm. b) nariadenia (EÚ) č. 575/2013. |
| 0100 | **Transakcie s protistranami dôchodkových fondov**  Okrajový vplyv transakcií s protistranami dôchodkových fondov uzavretých počas prechodného obdobia ustanoveného v článku 89 ods. 1 nariadenia (EÚ) č. 648/2012 a oslobodených od požiadaviek na vlastné zdroje pre riziko úpravy ocenenia pohľadávok v súlade s článkom 382 ods. 4 druhom pododseku nariadenia (EÚ) č. 575/2013 Transakcie, ktoré sú uvedené v článku 382 ods. 4 písm. c) a neboli uzavreté počas prechodného obdobia ustanoveného v článku 89 ods. 1 nariadenia (EÚ) č. 648/2012, sa nepovažujú za vyňaté transakcie, pretože prechodné obdobie na uplatňovanie uvedenej výnimky uplynulo. |
| 0110 | **Transakcie so štátnymi protistranami**  Okrajový vplyv opätovného začlenenia transakcií so štátnymi protistranami v zmysle vymedzenia v článku 382 ods. 4 písm. d) nariadenia (EÚ) č. 575/2013 |
| 0120 | **Hedžingy úpravy ocenenia pohľadávok vyňatých transakcií, ktoré nie sú zahrnuté do rozsahu pôsobnosti úpravy ocenenia pohľadávok**  Hedžingy úpravy ocenenia pohľadávok vyňatých transakcií, ktoré nie sú zahrnuté do rozsahu pôsobnosti požiadaviek na vlastné zdroje pre riziko úpravy ocenenia pohľadávok a na ktoré sa vzťahujú kapitálové požiadavky na trhové riziko. |
| 0130 | **Celkové SFT, ktoré sa nezúčtovávajú centrálne a ktoré sú ocenené reálnou hodnotou na účtovné účely, okrem vyňatých transakcií**  SFT, ktoré sú ocenené reálnou hodnotou na účtovné účely a ktoré patria do rozsahu pôsobnosti požiadaviek na vlastné zdroje pre riziko úpravy ocenenia pohľadávok v súlade s článkom 382 ods. 2 nariadenia (EÚ) č. 575/2013, bez ohľadu na to, či sú expozície voči riziku úpravy ocenenia pohľadávok, ktoré s nich vyplývajú, významné. SFT, ktoré sú oslobodené od požiadaviek na vlastné zdroje pre riziko úpravy ocenenia v súlade s článkom 382 ods. 3 a 4 nariadenia (EÚ) č. 575/2013 by mali byť oslobodené od výpočtov, s výnimkou prípadu, keď inštitúcia zahrnie uvedené transakcie do rozsahu pôsobnosti požiadaviek na vlastné zdroje pre riziko úpravy ocenenia pohľadávok v súlade s článkom 382 ods. 4a nariadenia (EÚ) č. 575/2013. |
| 0140 – 0160 | **Hedžingy úpravy ocenenia pohľadávok**  Článok 386 nariadenia (EÚ) č. 575/2013 |
| 0140 | **Swapy na kreditné zlyhanie zmierňujúce kreditné riziko len jednej protistrany** |
| 0150 | **Indexové swapy na kreditné zlyhanie** |
| 0160 | **Iné deriváty klasifikované ako hedžingy rizika úpravy ocenenia pohľadávok** |
| 0170 – 0220 | **Druhy transakcií protistrany, na ktoré sa vzťahuje prístup SA-CVA**  Článok 445a ods. 1 písm. c) nariadenia (EÚ) č. 575/2013  Pre každú protistranu sa vyberie jeden sektor na základe týchto tried hospodárskych sektorov podľa FINREP (pozri tretiu časť prílohy V k tomuto vykonávaciemu nariadeniu):  Počet protistrán podľa sektora sa vykazuje v stĺpci 0130. |
| 0170 | **Centrálne banky** |
| 0180 | **Orgány verejnej správy** |
| 0190 | **Úverové inštitúcie** |
| 0200 | **Investičné spoločnosti** |
| 0210 | **Ostatné finančné korporácie (s výnimkou investičných spoločností)** |
| 0220 | **Nefinančné korporácie** |
| 0230 | **Agregácia systematických zložiek rizika úpravy ocenenia pohľadávok**  Článok 384 ods. 3 nariadenia (EÚ) č. 575/2013 Požiadavky na vlastné zdroje na základe predpokladu dokonalej korelácie (ΣcSCVAc). Diskontný koeficient0,65 sa neuplatňuje. |
| 0240 | **Agregácia idiosynkratických zložiek rizika úpravy ocenenia pohľadávok**  Článok 384 ods. 3 nariadenia (EÚ) č. 575/2013 Požiadavky na vlastné zdroje na základe predpokladu nulovej korelácie [sqrt(ΣcSCVAc2)]. Diskontný koeficient0,65 sa neuplatňuje. |