SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

## ČASŤ II: POKYNY TÝKAJÚCE SA VZOROV

(…)

9. Prahové hodnoty pre obchodnú knihu a trhové riziko, hranica medzi obchodnou knihou a neobchodnou knihou a reklasifikácie

9.1. C 90.00 – Prahové hodnoty pre obchodnú knihu a trhové rizikoT

9.1.1. Všeobecné poznámky

208. Informácie uvedené v tomto vzore odrážajú výsledok výpočtu uvedeného v článku 94 nariadenia (EÚ) č. 575/2013 (výnimka pre činnosti v obchodnej knihe s menším rozsahom) a veľkosť súvahových a podsúvahových činností inštitúcie, ktoré podliehajú trhového riziku vypočítanému v súlade s článkom 325a nariadenia (EÚ) č. 575/2013.

9.1.2. Pokyny týkajúce sa konkrétnych pozícií

209. Výsledok výpočtu uvedeného v článku 94 nariadenia (EÚ) č. 575/2013 a informácie o veľkosti súvahových a podsúvahových činností inštitúcie, ktoré podliehajú trhového riziku vypočítanému v súlade s článkom 325a nariadenia (EÚ) č. 575/2013, sa vykazujú osobitne za každý koniec mesiac vo štvrťroku, na ktorý sa vzťahuje vykazovanie, v riadkoch 0010 až 0030.

|  |  |
| --- | --- |
| **Riadok** | **Odkazy na právne predpisy a pokyny** |
| 0010 | **Mesiac 3**  Údaje k poslednému dňu tretieho mesiaca štvrťroku, na ktorý sa vykazovanie vzťahuje. |
| 0020 | **Mesiac 2**  Údaje k poslednému dňu druhého mesiaca štvrťroku, na ktorý sa vykazovanie vzťahuje. |
| 0030 | **Mesiac 1**  Údaje k poslednému dňu prvého mesiaca štvrťroku, na ktorý sa vykazovanie vzťahuje. |

|  |  |
| --- | --- |
| **Stĺpec** | **Odkazy na právne predpisy a pokyny** |
| 0010 | **Súvahové a podsúvahové činnosti podliehajúce trhovému riziku**  Článok 325a ods. 2 nariadenia (EÚ) č. 575/2013  Inštitúcie vykazujú absolútnu hodnotu odzrkadľujúcu súvahové a podsúvahové činnosti inštitúcie podliehajúce trhovému riziku vypočítanú v súlade s článkom 325a ods. 2 nariadenia (EÚ) č. 575/2013. |
| 0020 – 0060 | **Rozčlenenie podľa regulačnej knihy**  Súvahové a podsúvahové činnosti podliehajúce trhovému riziku sa rozčleňujú podľa obchodnej knihy a neobchodnej knihy. |
| 0020 – 0040 | **Obchodná kniha**  Pozície zaradené do obchodnej knihy obsiahnuté vo výpočte podľa článku 325a ods. 2 nariadenia (EÚ) č. 575/2013 |
| 0030 – 0040 | **Z čoho: Činnosť v obchodnej knihe na účely článku 94 nariadenia (EÚ) č. 575/2013**  Článok 94 ods. 3 nariadenia (EÚ) č. 575/2013  Ako sa vyžaduje v článku 94 ods. 3 písm. b) nariadenia (EÚ) č. 575/2013, inštitúcie vykazujú trhové hodnoty k poslednému dňu mesiaca; ak nie sú k dispozícii trhové hodnoty, tak vykazujú reálne hodnoty k tomu istému dátumu, alebo ak trhové hodnoty a reálne hodnoty nie sú k dispozícii k danému dátumu, tak vykazujú poslednú trhovú hodnotu alebo reálnu hodnotu. |
| 0030 | **Spolu**  Článok 94 ods. 3 nariadenia (EÚ) č. 575/2013  Absolútna hodnota dlhých a krátkych pozícií sa spočíta, ako sa vyžaduje v článku 94 ods. 3 písm. c) nariadenia (EÚ) č. 575/2013. |
| 0040 | **V % celkových aktív**  Článok 94 ods. 1 písm. a) nariadenia (EÚ) č. 575/2013  Rozsah činností obchodnej knihy na účely článku 94 nariadenia (EÚ) č. 575/2013 sa vyjadruje ako percentuálny podiel celkových aktív. |
| 0050 – 0060 | **Neobchodná kniha**  Pozície zaradené do neobchodnej knihy obsiahnuté vo výpočte podľa článku 325a ods. 2 nariadenia (EÚ) č. 575/2013  Inštitúcie vykazujú pozície v neobchodnej knihe, ktoré podliehajú trhovému riziku rozčlenenému na pozície, ktoré podliehajú devízovému riziku, a pozície, ktoré podliehajú komoditnému riziku.  Príslušné hodnoty sa určujú v súlade s článkom 325a ods. 2 písm. d) a e) nariadenia (EÚ) č. 575/2013. |
| 0070 | **V % celkových aktív**  Článok 325a ods. 1 písm. a) nariadenia (EÚ) č. 575/2013  Súvahové a podsúvahové činnosti podliehajúce trhovému riziku sa vyjadrujú ako percentuálny podiel celkových aktív. |
| 0080 | **Celkové aktíva**  Článok 94 ods. 1 písm. a) a článok 325a ods. 1 písm. a) nariadenia (EÚ) č. 575/2013 |

9.2. Hranica medzi obchodnou knihou a neobchodnou knihou (BOU)

9.2.1. Všeobecné poznámky

209a. Tento vzor sa používa na poskytovanie informácií o zložení obchodnej knihy (BOU1) vzhľadom na predpoklady pre zahrnutie nástrojov do kníh, ako sa stanovuje v článku 104 nariadenia (EÚ) č. 575/2013.

9.2.2. C 90.05 – Hranica: obchodná kniha (BOU1)

9.2.2.1. Všeobecné poznámky

209b. Inštitúcie vykazujú všetky pozície zaradené do obchodnej knihy, ako sa uvádza v článku 4 ods. 1 bode 85 nariadenia (EÚ) č. 575/2013, v tomto vzore s výnimkou nástrojov a pozícií vyňatých z výpočtu prahovej hodnoty uvedenej v článku 325a ods. 1 písm. a) nariadenia (EÚ) č. 575/2013. 209c. Odchylne od článku 21 ods. 1 písm. a) nariadenia (EÚ) 2021/451 inštitúcie vykazujú hodnotu, ktorá sa rovná nula, v príslušných riadkoch 0010 a 0020, ako aj stĺpcoch 0020 („Povinne oceňované v obchodnej knihe“), 0130 („Nástroje zahrnuté v obchodnej knihe so súhlasom príslušného orgánu: nástroje v hedžových fondoch“) a 0140 („Ostatné nástroje“), ak ich obchodná kniha nezahŕňa žiadny nástroj zodpovedajúci opisu príslušnej bunky.

9.2.2.2. Pokyny týkajúce sa konkrétnych pozícií

|  |  |
| --- | --- |
| **Stĺpec** | **Odkazy na právne predpisy a pokyny** |
| 0010 – 0150 | **Obchodná kniha: súhrnné pozície: hodnota na účely článku 325a nariadenia (EÚ) č. 575/2013 [čistá (+) kladná/(−) záporná trhová hodnota]**  Článok 4 ods. 1 bod 86, článok 104, článok 325a ods. 2 písm. a) nariadenia (EÚ) č. 575/2013  Inštitúcie vykazujú oddelene informácie o agregovaných dlhých pozíciách a agregovaných krátkych pozíciách. Určujú hodnotu agregovanej dlhej (krátkej) pozície v súlade s článkom 325a ods. 2 nariadenia (EÚ) č. 575/2013, s touto výnimkou: Ak hodnota agregovanej dlhej (krátkej) pozície zodpovedá čistej kladnej trhovej hodnote, v tomto vzore sa vykazuje kladná hodnota; ak hodnota agregovanej dlhej (krátkej) pozície zodpovedá čistej zápornej trhovej hodnote, vykazuje sa záporná hodnota. |
| 0010 | **Agregované pozície – z čoho: v cudzej mene**  Nástroje sa vykazujú v tomto stĺpci, ak sú denominované v inej mene, než je mena vykazovania, ak majú podkladový nástroj denominovaný v takejto mene alebo majú devízovú pozíciu ako podkladový nástroj. |
| 0020 – 0120 | **Agregované pozície – povinne oceňované v obchodnej knihe**  Ak nástroj spĺňa viac ako jednu podmienku pre to, aby bol zahrnutý do obchodnej knihy, inštitúcie ho vykazujú v stĺpci, ktorý považujú za najprimeranejší spomedzi stĺpcov 0030 až 0120. Nástroje klasifikované ako nástroje s obchodným účelom podľa účtovného rámca sa vykazujú len v stĺpci 0120, ak nemôžu byť zaradené do žiadneho zo stĺpcov 0030 až 0110. |
| 0020 | **Povinne oceňované v obchodnej knihe** |
| 0030 | **Nástroje v ACTP**  Článok 104 ods. 2 prvý pododsek písm. a) nariadenia (EÚ) č. 575/2013 |
| 0040 | **Nástroje, ktoré by viedli k čistej krátkej kreditnej alebo akciovej pozícii v bankovej knihe**  Článok 104 ods. 2 prvý pododsek písm. b) nariadenia (EÚ) č. 575/2013 |
| 0050 | **Nástroje, ktoré vyplývajú z prísľubov na upisovanie cenných papierov**  Článok 104 ods. 2 prvý pododsek písm. c) nariadenia (EÚ) č. 575/2013 |
| 0060 | **Nástrojoch, ktoré vyplývajú z činnosti tvorby trhu**  Článok 104 ods. 2 prvý pododsek písm. e) nariadenia (EÚ) č. 575/2013 |
| 0070 | **PKI**  Článok 104 ods. 2 prvý pododsek písm. f) nariadenia (EÚ) č. 575/2013 |
| 0080 | **Kótované akcie**  Článok 104 ods. 2 prvý pododsek písm. g) nariadenia (EÚ) č. 575/2013 |
| 0090 | **Transakcie financovania prostredníctvom cenných papierov súvisiace s obchodovaním**  Článok 104 ods. 2 prvý pododsek písm. h) nariadenia (EÚ) č. 575/2013 |
| 0100 | **Opcie alebo iné deriváty vložené do vlastných záväzkov inštitúcie (rozdelené)**  Článok 104 ods. 2 prvý pododsek písm. i) a článok 104 ods. 2 tretí pododsek nariadenia (EÚ) č. 575/2013 |
| 0110 | **Vlastné záväzky inštitúcie s vloženými opciami alebo inými derivátmi (nerozdelené)**  Článok 104 ods. 2 prvý pododsek písm. i) a článok 104 ods. 2 štvrtý pododsek nariadenia (EÚ) č. 575/2013 |
| 0120 | **Nástroje klasifikované ako nástroje s obchodným účelom podľa účtovného rámca (nezahrnuté v predchádzajúcich stĺpcoch)**  Článok 104 ods. 2 prvý pododsek písm. d) nariadenia (EÚ) č. 575/2013  Nástroje klasifikované ako nástroje s obchodným účelom podľa účtovného rámca sa vykazujú len v tomto stĺpci, ak už neboli vykázané v stĺpcoch 0030 až 0110. |
| 0130 | **Agregované pozície – nástroje zahrnuté v obchodnej knihe so súhlasom príslušného orgánu: nástroje v hedžových fondoch**  Článok 104 ods. 4a nariadenia (EÚ) č. 575/2013 |
| 0140 – 0150 | **Agregované pozície – ostatné nástroje**  Nástroje sa vykazujú v tomto stĺpci, ak sú zaradené do obchodnej knihy v súlade s článkom 4 ods. 1 bodom 85 nariadenia (EÚ) č. 575/2013 a neboli vykázané v žiadnom zo stĺpcov 0020 až 0130. |
| 0140 | **Ostatné nástroje** |
| 0150 | **Ostatné nástroje – z čoho: nástroje v obchodnej knihe z dôvodu nedostatku dôkazov o klasifikácii v neobchodnej knihe**  Článok 104 ods. 6 druhá veta nariadenia (EÚ) č. 575/2013 |

|  |  |
| --- | --- |
| **Riadok** | **Odkazy na právne predpisy a pokyny** |
| 0010 – 0020 | **Všetky nástroje v obchodnej knihe zohľadnené v prahovej hodnote podľa článku 325a nariadenia (EÚ) č. 575/2013** |
| 0030 – 0040 | **Nástroje, ktorých hlavným rizikovým faktorom je všeobecné úrokové riziko alebo riziko kreditného rozpätia** |
| 0050 – 0060 | **Nástroje, ktorých hlavným rizikovým faktorom je akciové riziko** |
| 0070 – 0080 | **Nástroje, ktorých hlavným rizikovým faktorom je devízové riziko** |
| 0090 – 0100 | **Nástroje, ktorých hlavným rizikovým faktorom je komoditné riziko** |
| 0110 –⁠ 0120 | **Ostatné nástroje v obchodnej knihe vrátane nástrojov, ktorých hlavným rizikovým faktorom je reziduálne riziko**  Inštitúcie vykazujú v týchto riadkoch každý nástroj zaradený do obchodnej knihy, ktorého hlavným rizikovým faktorom nie je jeden z rizikových faktorov uvedených v riadkoch 0030 až 0100. Tieto riadky zahŕňajú prinajmenej nástroje, ktorých hlavným rizikovým faktorom sú reziduálne riziká. |
| 0130 – 0140 | **Doplňujúca položka: nástroje klasifikované ako nástroje s obchodným účelom podľa účtovného rámca**  Článok 104 ods. 2 prvý pododsek písm. d) nariadenia (EÚ) č. 575/2013 |

9.3. C 24.01. Hranica pre obchodnú knihu – reklasifikácie medzi knihami (MOV)

9.3.1. Všeobecné poznámky

210. Tento vzor sa používa na poskytovanie informácií o reklasifikácii pozícií v súlade s článkom 104a nariadenia (EÚ) č. 575/2013.

211. Reklasifikácie sa vykazujú v tomto vzore len v týchto dvoch prípadoch:

a) ak príslušný orgán udelil povolenie na reklasifikáciu pozície v obchodnej knihe na pozíciu v neobchodnej knihe alebo naopak;

b) ak reklasifikácia spĺňa podmienky stanovené v článku 104a ods. 6 nariadenia (EÚ) č. 575/2013 a môže sa vykonať bez výslovného povolenia príslušného orgánu.

212. Vo vzore sa vykazujú tieto reklasifikované nástroje:

a) nástroje, ktoré boli reklasifikované počas štvrťroka, na ktorý sa vykazovanie vzťahuje. Všetky nástroje, ktoré boli reklasifikované počas štvrťroka, sa vykazujú v tomto vzore, bez ohľadu na to, či reklasifikácia viedla k zníženiu požiadaviek na vlastné zdroje, alebo nie. Nástroj, ktorý bol reklasifikovaný počas štvrťroka, sa vykazuje aj vtedy, ak sa vykazovanie nástroja ukončilo alebo nastala jeho splatnosť v období medzi dátumom reklasifikácie a referenčným dátumom vykazovania;

b) nástroje, ktoré boli reklasifikované v predchádzajúcich obdobiach vykazovania a na ktoré sa ešte stále viaže požiadavka na vlastné zdroje v súlade s článkom 104a ods. 3 písm. b) nariadenia (EÚ) č. 575/2013 k referenčnému dátumu vykazovania;

c) nástroje, ktoré boli reklasifikované v predchádzajúcich obdobiach vykazovania a na ktoré sa viazala požiadavka na vlastné zdroje v súlade s článkom 104a ods. 3 písm. b) nariadenia (EÚ) č. 575/2013 k predchádzajúcemu referenčnému dátumu vykazovania, ak rozhodnutie príslušného orgánu povoliť, aby sa uznalo zníženie požiadaviek na vlastné zdroje nadobudne účinnosť počas štvrťroka, na ktorý sa vykazovanie vzťahuje.

213. Inštitúcie vykazujú informácie o reklasifikácii samostatne pre každý nástroj, ktorý bol reklasifikovaný.

214. Políčko „započítavacia skupina“ sa používa na označenie započítavacej skupiny, ktorá zahŕňa skupinu, ktorá má v držbe pozície k referenčnému dátumu alebo prípadne k dátumu splatnosti alebo ukončeniu vykazovania.

9.3.2. Pokyny týkajúce sa konkrétnych pozícií

|  |  |
| --- | --- |
| **Stĺpec** | **Odkazy na právne predpisy a pokyny** |
| 0010 | **Identifikátor reklasifikácie**  Interný (alfanumerický) kód používaný vykazujúcim subjektom na identifikáciu reklasifikovaného nástroja alebo prípadne reklasifikácie.  Každej reklasifikácii je pridružený rôzny identifikátor. Identifikátor pridelený jednej a tej istej reklasifikácii musí byť jedinečný a používaný konzistentne v priebehu času a vo všetkých vykazovaniach.  Ide o identifikátor riadku, ktorý musí byť jedinečný pre každý riadok vzoru. |
| 0020 | **Druh nástroja**  Krátky opis nástroja, ktorý bol reklasifikovaný a ktorý umožňuje pochopenie povahy a hlavných charakteristík nástroja, ktorý bol reklasifikovaný.  Ak nástroj, ktorý bol reklasifikovaný, má medzinárodné identifikačné číslo cenného papiera („ISIN“), ISIN je zahrnutý do opisu, a to okrem hlavných charakteristík nástroja. |
| 0030 | **Regulačná kniha, z ktorej bol nástroj reklasifikovaný**  Uvádza sa jedna z týchto dvoch možností:  - Obchodná kniha  Článok 4 ods. 1 bod 86 nariadenia (EÚ) č. 575/2013  - Banková kniha Pozostáva zo všetkých pozícií, ktoré nie sú zahrnuté do obchodnej knihy. |
| 0040 | **Regulačná kniha, do ktorej bol nástroj reklasifikovaný**  Uvádza sa jedna z týchto dvoch možností:  - Obchodná kniha  Článok 4 ods. 1 bod 86 nariadenia (EÚ) č. 575/2013  - Banková kniha  Pozostáva zo všetkých pozícií, ktoré nie sú zahrnuté do obchodnej knihy. |
| 0050 | **Dôvod reklasifikácie**  Výnimočné okolnosti, ktoré vedú k reklasifikácii pozície medzi regulačnými knihami, musia byť vysvetlené. Vysvetlenie poskytnuté v tejto bunke musí byť dostatočne podrobné na to, aby sa ním zdôvodnilo, prečo sa reklasifikácia považuje za výnimočnú okolnosť. |
| 0060 | **Povolenie udelené vopred (stav)**  Článok 104a ods. 2 a 6 nariadenia (EÚ) č. 575/2013  Ak sa nevyžaduje povolenie udelené vopred príslušným orgánom v súlade s článkom 104a ods. 6 nariadenia (EÚ) č. 575/2013, inštitúcie uvádzajú v tomto stĺpci „nevyžaduje sa vopred udelené povolenie“. Ak sa vyžaduje povolenie udelené vopred a uvedené povolenie bolo získané, uvádza sa „vopred udelené povolenie získané“. |
| 0070 | **Dátum reklasifikácie**  Článok 104a ods. 2 a ods. 6 prvá veta nariadenia (EÚ) č. 575/2013 |
| 0080 | **Čisté (+) zvýšenie alebo (−) zníženie požiadaviek na vlastné zdroje vyplývajúce z reklasifikácie**  Zvýšenie požiadaviek na vlastné zdroje, ktoré vyplýva z reklasifikácie, sa vykazuje kladným znamienkom (+), zatiaľ čo zníženie požiadaviek na vlastné zdroje sa vykazuje záporným znamienkom (–). |
| 0090 | Čistú zmena hodnoty požiadaviek na vlastné zdroje, ktorý vyplýva z reklasifikácie pozície vypočítanej v súlade s článkom 104a ods. 4 nariadenia (EÚ) č. 575/2013  **Dodatočná hodnota k požiadavkám na vlastné zdroje z dôvodu reklasifikácie**  Ak čistá zmena hodnoty požiadaviek na vlastné zdroje, ktorá vyplýva z reklasifikácie pozície vypočítanej v súlade s článkom 104a ods. 4 nariadenia (EÚ) č. 575/2013, predstavuje zníženie požiadaviek na vlastné zdroje inštitúcie a príslušný orgán nepovolí, aby sa uznalo zníženie v súlade s článkom 104a ods. 3 písm. b) nariadenia (EÚ) č. 575/2013, hodnota zníženia sa vykazuje kladným znamienkom. Hodnota predstavuje zodpovedajúcim spôsobom dodatočnú hodnotu k príslušným požiadavkám na vlastné zdroje z dôvodu reklasifikácie.  Ak sa nepredpokladá ukončenie vykazovania nástroja, vykazuje sa splatnosť nástroja.  Ak príslušný orgán povolí, aby sa uznalo zníženie požiadaviek na vlastné zdroje v súlade s článkom 104a ods. 3 písm. b) nariadenia (EÚ) č. 575/2013, tento stĺpec sa nevypĺňa. |
| 0100 | **Dátum splatnosti alebo predpokladané ukončenie vykazovania nástroja**  Ak sa plánuje ukončenie vykazovania nástroja pred jeho splatnosťou, vykazuje sa dátum uvedeného ukončenia vykazovania nástroja.  Ak sú známe len mesiac a rok splatnosti alebo ukončenia vykazovania nástroja, dátum splatnosti alebo plánovaného ukončenia vykazovania nástroja sa vykazuje ako posledný deň mesiaca. Ak je známy len rok ukončenia vykazovania nástroja, dátum splatnosti alebo plánovaného ukončenia vykazovania nástroja sa vykazuje ako 31. december uvedeného roka.  Ak sa dátum splatnosti alebo plánovaného ukončenia vykazovania nástroja nemôže určiť alebo nie je známy, v tomto stĺpci sa uvádza 31. december 9999. |
| 0110 | **Dátum, od ktorého príslušný orgán povolí uznanie zníženia požiadaviek na vlastné zdroje**  Článok 104a ods. 3 písm. b) nariadenia (EÚ) č. 575/2013  Ak je výsledkom reklasifikácie čisté zvýšenie požiadaviek na vlastné zdroje a ak príslušný orgán neudelí povolenie, aby sa uznalo zníženie požiadaviek na vlastné zdroje, neuvedie sa žiadny dátum.“ |